Document ID: 31987R2365

KOMISSION ASETUS (ETY) N:o 2365/87,
annettu 29 päivänä heinäkuuta 1987,
julkisista varastoista lähtöisin olevan voin erikoismyynnistä aiheutuvien menojen kirjanpitoon merkitsemistä koskevista yksityiskohtaisista säännöistä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (), sellaisena kuin se on viimeksi muutettuna asetuksella (ETY) N:o 3769/85 (), ja erityisesti sen 4 artiklan 4 kohdan ja 5 artiklan 3 kohdan,
sekä katsoo että
interventioiden rahoittamista Euroopan maatalouden tuki- ja ohjausrahaston tukiosastosta koskevista yleisistä säännöistä 2 päivänä elokuuta 1978 annetussa neuvoston asetuksessa (ETY) N:o 1883/78 (), sellaisena kuin se on viimeksi muutettuna asetuksella (ETY) N:o 801/87 (), ja erityisesti sen 4 artiklan 1 kohdassa säädetään, että interventiotoimenpiteen johtaessa tuotteiden ostoon ja varastointiin, rahoitettu määrä määritellään interventioelinten laatimien vuosittaisten tilien avulla, mutta tiettyjen erityisesti voin myyntiin liittyvien toimenpiteiden osalta myyntitappioiden rahoitusta lykätään ja lykätty rahoitus kasvaa korkoa,
Euroopan maatalouden ohjaus- ja tukirahaston tukiosastosta rahoitettavia menoja koskevasta ennakkomaksujärjestelmästä 31 päivänä lokakuuta 1983 annetun komission asetuksen (ETY) N:o 3184/83 (), sellaisena kuin se on viimeksi muutettuna asetuksella (ETY) N:o 3462/85 (), 6 artiklassa säädetään julkisista interventioista seurauksena olevien menojen ilmoitusmenettelystä; on säädettävä erityissäännöt asetuksessa (ETY) N:o 1883/78 tarkoitettua voin varastoista myymistä varten,
olisi määritettävä sellainen laskentamenetelmä niiden rahoitusmenojen laskemiseksi, jotka syntyvät asetuksen (ETY) N:o 1883/78 nojalla, joka mahdollistaa kuukausittaisen tilin pitämisen näistä menoista ja jonka avulla pidetään tiliä vielä korvaamatta olevista määristä,
olisi määritettävä, miten toimitaan sellaisten erojen kyseessä ollessa, joita saattaa esiintyä 21 päivänä joulukuuta 1977 annetun varainhoitoasetuksen () 98 artiklan mukaisesti tietyn varainhoitovuoden tileille kirjattujen menojen ja komission tilien tarkastamisen ja hyväksymisen yhteydessä rahoituksen lykkäystapauksissa hyväksymien menojen välillä, ja
tässä asetuksessa säädetyt toimenpiteet ovat rahastokomitean lausunnon mukaiset,
ON ANTANUT TÄMÄN ASETUKSEN
1 artikla
Asetuksen (ETY) N:o 3184/83 6 artiklan 2 kohdasta poiketen asetuksen (ETY) N:o 1883/78 4 artiklan 1 kohdan toisessa alakohdassa tarkoitettu tappioiden määrä peritään varainhoitovuodesta 1989 alkaen seuraavien artikloiden säännösten mukaisesti.
2 artikla
Asetuksen (ETY) N:o 1883/78 4 artiklan 1 kohdan toisessa alakohdassa tarkoitettu, liitteessä olevan lomakkeen 1 avulla kolmannen alakohdan mukaisesti laskettu tappioiden määrä vähennetään asetuksen (ETY) N:o 3184/83 liitteessä II ja komission asetuksen (ETY) N:o 1723/72 () taulukossa IX ilmoitetuista menoista ja se jätetään tämän vuoksi asetuksen (ETY) N:o 3184/83 6 artiklan 2 kohdan mukaisesti perittävän määrän ulkopuolelle.
3 artikla
Varainhoitovuodesta 1989 alkaen jäsenvaltioiden on perittävä kunkin varainhoitovuoden ensimmäisen kolmanneksen aikana neljännes 2 artiklassa tarkoitettujen määrien kokonaissummasta ja ilmoitettava kyseinen määrä sen kuukauden menona, jonka aikana perintä on suoritettu.
4 artikla
1. Varainhoitovuosien 1987 ja 1988 osalta 2 artiklassa tarkoitettujen määrien rahoitusmenot lasketaan liitteessä olevan lomakkeen N:o 2 mukaisesti ja peritään kuukausittain.
2. Varainhoitovuodesta 1989 alkaen sen jälkeen, kun ensimmäisen vuosikolmanneksen aikana tehtävä korvauksen vähennys on suoritettu, rahoitusmenot lasketaan liitteessä olevan lomakkeen N:o 3 sarakkeen a mukaisesti jäljelle jäävistä määristä ja peritään samansuuruisina kuukausittaisina erinä.
5 artikla
Lopulliset määrät, joiden osalta tehdään rahoitusta koskeva siirto 1 artiklan mukaisesti, todetaan sen varainhoitovuoden tilien tarkastamisen ja hyväksymisen yhteydessä, jonka aikana myynti on suoritettu.
Jos ilmoitettujen määrien ja tilien tarkastamisen ja hyväksymisen yhteydessä hyväksyttyjen määrien välillä on eroja, tästä aiheutuvat seuraamukset, jotka vaikuttavat sitä varainhoitovuotta, jonka tilit on tarkastettu ja hyväksytty, seuraaviin varainhoitovuosiin, ja jotka on merkitty kirjanpitoon tilien tarkastamista ja hyväksymistä koskevan päätöksen täytäntöönpanoon saakka, on määritettävä liitteessä olevan lomakkeen N:o 3 mukaisesti ja maksettava tai perittävä tilien tarkastamista ja hyväksymistä koskevassa päätöksessä määrättynä päivänä.
6 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä joulukuuta 1986.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä heinäkuuta 1987.

Labels: 2
17
3
12
15